《冲虚斋池荷》
宋代·徐冲渊

道人埋瓮作新塘，胸次五湖波渺茫。
太华移根聊戏剧，洄池分渺不寻常。
冰壶夜浸绿荷露，玉鉴晚吹红藕香。
可待秋风莲子熟，会乘一叶泛沧浪。

作者简介：徐冲渊（《洞霄诗集》作仲渊），字叔静，自号栖霞子，姑苏（今江苏苏州）人。道士。孝宗淳熙中诏居太一宫高士斋，后典洞霄通明馆。孝宗逊位后，复诏居佑圣观凝神斋。有《西游诗集》，已佚。事见《洞霄图志》卷五。今录诗十二首。